b'\n_START_ARTICLE_\nKajaanin Suunnistajat\n_START_PARAGRAPH_\nKajaanin Suunnistajat (KaSu) on kajaanilainen suunnistuksen erikoisseura. Seura on perustettu 1947._NEWLINE_Kajaanin Suunnistajat on yksi Kainuun Rastiviikon perustajaseuroista ja sen ensimm\xc3\xa4isen osakilpailun j\xc3\xa4rjest\xc3\xa4j\xc3\xa4 vuonna 1966. _NEWLINE_Kajaanin Suunnistajat toimii Kajaanin kaupunkiseudulla ja toimii kaikkien suunnistuslajien j\xc3\xa4rjest\xc3\xa4j\xc3\xa4n\xc3\xa4. Kuntosuunnistusta seura toteuttaa KS-kuntorastien nimell\xc3\xa4 ja j\xc3\xa4rjest\xc3\xa4m\xc3\xa4ll\xc3\xa4 Vappurastit. Kuntosuunnistustapahtumissa tehd\xc3\xa4\xc3\xa4n vuosittain l\xc3\xa4hes 3000 suoritusta. Seura on ns. kasvattajaseura; lasten ja nuorten suunnistus on seuran painopistealue. Kilpasuunnistukseen osallistuu noin 70 seuran j\xc3\xa4sent\xc3\xa4. Seuran tunnetuin kasvatti on Paula Haapakoski, joka on voittanut suunnistuksen viestikultaa. KaSu on j\xc3\xa4rjest\xc3\xa4nyt Kainuun Rastiviikon lis\xc3\xa4ksi s\xc3\xa4\xc3\xa4nn\xc3\xb6llisesti my\xc3\xb6s muita suunnistuksen arvokisoja mm. SM-suunnistuksen R2-kisat vuonna 2002, Huippuliigan sprintin 2007, Nuorten Jukolan 2011. Viimeisin Rastiviikko on j\xc3\xa4rjestetty 2012 Joutenlammella, jonka harju-suppamaasto on alueen vaativin suunnistusmaasto._NEWLINE_Seuran 50-vuotishistoria on julkaistu kirjana, jonka tekij\xc3\xa4 on Toivo Kilponen.'